Sanctuary Wildlife Photography Awards
Sanctuary Wildlife Photography Awards on Indias peetav iga-aastane rahvusvaheline metsiku looduse fotokonkurss. Tegemist on India vanima ja prestiižseima fotokonkursiga, kuhu laekub tavaliselt tuhandeid võistlustöid paljudest Aasia riikidest. 2017. aasta konkursile saadeti üle 5000 foto. Konkurssi korraldab Sanctuary Nature Foundation koostöös fondidega Urvi Ashok Piramal Foundation ja M. R. Morarka Foundation. Konkursi žüriisse kuuluvad teiste seas National Geographicu loodusfotograaf Steve Winter, loodusfotograaf ja filmilooja Kalyan Varma ning loodusfotograaf ja Wildlife Conservation Trusti president Anish Andheria.